Cars Toons

Materove neuveriteľné príbehy

Všetky autogrotesky v Materových neuveriteľných príbehoch sú postavené na rovnakom postupe: Epizóda sa začína pohľadom na Materovu drevenú rozheganú garáž, z ktorej dvere spadnú. Mater neskôr predstúpi a povie niektorú z viet: „Keď klamem, tak plačem.“ alebo „Hovorím pravdu!“.
Mater vždy prichádza do kontaktu s Bleskovým McQueenom v nejakej situácii, ktorá istým spôsobom súvisí s Materovou neuveriteľnou príhodou z minulosti. V polovici rozprávania ho však McQueen zastaví a dohovára mu, že to sa nemohlo stať. Materovým argumentom je veta „Veď si spomínaš, bol si tam aj ty“. Mater pokračuje v rozprávaní príbehu už so zakomponovaním postavy McQueena.
Keď dorozpráva príbeh, ktorému Bleskový McQueen stále neverí, prichádza určitý dôkaz, ktorý zneistí McQueena... Epizóda končí obrazom Matera a Bleskového McQueen v kostýmoch prispôsobených príbehu (s výnimkou epizódy „Mater v Tokiu“). Vo väčšine epizód sú Materove verné fanúšičky dvojičky Mia a Tia, ktoré boli verné fanúšičky aj Bleskového McQueena zo začiatku filmu Autá.

Tales from Radiator Springs

Epizódy seriálu Cars Toons v časti Tales from Radiator Springs sa sústreďujú na jednoduché príbehy obyvateľov mestečka Chladičových Kúpele. Jednoduchosť príbehov je už zrejmá z názvov – Čkanie, Otravovanie, Otáčanie. Prvé tri epizódy neboli preložené do slovenskej verzie, štvrtá epizóda bola preložená iba do češtiny. Časť seriálu obsahuje tieto štyri epizódy:
1.Hiccups (Čkanie) – Epizóda opisuje rôzne metódy, akými sa obyvatelia mestečka snažili pomôcť Bleskovému McQueenovi, ktorý začal čkať.
2.Bugged (Otravovanie) – Epizóda opisuje Redovo správanie sa k otravným muchám typu VW chrobák.
3.Spinning (Otáčanie) – Epizóda opisuje Guidove kúsky s reklamnou tabuľou v tvare šípky.
4.The Radiator Sprinngs 500 ½ - Epizóda opisuje oslavy Stanleyho, zakladateľa mesta Chladičové Kúpele. Súčasťou osláv sú zaujímavé preteky s nečakaným rozuzlením.

Produkcia

Po mimoriadnom úspechu filmu Autá v roku 2006 začali natáčať seriál Cars Toons: Mater´s Tall Tales (Materove neuveriteľné príbehy). Prvých deväť krátkych filmov vyrobila spoločnosť Pixar. Ďalšie krátke filmy vyrobila dcérska spoločnosť Pixar Canada.
Krátky film „Tokyo Mater“ (Mater v Tokiu) mal premiéru v amerických kinách 12. decembra 2008, v ten istý deň ako animovaný film Bolt. Krátky film Mater v Tokiu je prvým filmom od Disney Pixar, ktorý vyrobili vo forme Disney Digital 3-D – značka pre filmy produkcie Disney vo forme 3D. V epizóde „Tokyo Mater“ sa v krátkej chvíli objavili aj Sulley a Mike z filmu Monsters, a. s.

Reklamy

Časť seriálu Cars Toons: Mater's Tall Tales (Materove neuveriteľné príbehy), Disney·Pixar Cars Die-Cast Line, mala premiéru v roku 2009. Boli uvedené aj dve epizódy: „Rescue Squad Mater“ a „Mater the Greater“. Rovnako uviedli epizódu „El Materdor“. Súčasťou pridaných epizód je „The Radiator Springs 500 ½“, ktorá bola uvedená v roku 2014, režíroval ju Rob Glibbs. Klub fanúšikov Disney D23 na výstave v roku 2013 tituloval aj „To Protect and Serve“. Od roku 2014 boli epizódy seriálu vysielané na televíznej stanici Disney Channel, hoci už neboli vysielané nové epizódy.

Videohra

Papaya Studio vyrobilo videohru na štýl seriálu Materove neuveriteľné príbehy pre hernú konzolu Wii. Videohra bola uvedená v utorok 19.októbra 2010. Verzia pre počítač bola uvedená aj mimo USA.

Home media

Súbor deviatich krátkych filmov s titulom Cars Toons: Mater´s Talla Tales bol vo forme DVD a Blue-ray uvedený v utorok 2.novembra 2010. Súbor tvorili epizódy: „Mater the Greater“ (Mater – najväčší), „Rescue Squad Mater“ (Mater hasičom), „Monster Truck Mater“ (Mater kamiónom), „Unidentified Flying Mater“ (UFO – Úplne fantastické odhalenie), „El Materdor“ (Mater toreador), „Moon Mater“ (Mater vo vesmíre), „Heavy Metal Mater“ (Mater Metalista), „Mater Private Eye“ (Mater – súkromný detektív) a „Tokyo Mater“ (Mater v Tokiu).
Zvyšné dve epizódy seriálu Materove neuveriteľné príbehy – „Air Mater“ (Mater vo vzduchu) a „Time Travel Mater“ (Materovo cestovanie v čase) boli uvedené na Pixar Short Films Collection, a Volume 2. Epizóda „Air Mater“ bola taktiež bonusom k filmu Autá 2 na DVD i Blue-ray.

Knižné podoby

Úspech filmu Autá a tohto seriálu sa objavil aj v knižnej podobe. Tri filmové epizódy seriálu Materove neuveriteľné príbehy sa dostali do knihy na slovenskom trhu pod názvom „Materove dobrodružstvá“. Sú to: „Záchranár Mater“ (epizóda Mater hasičom), „Veľký Mater“ (epizóda Mater – najväčší) a „El Materdor“ (epizóda Mater Toreador). Kniha pod názvom „Autá: Mater na mesiaci a iné historky“ sa taktiež skladá z troch príbehov – „Mater – najväčší“, „Mater na mesiaci“, „Mater kamiónom“. Posledné dva uvedené príbehy sú aj súčasťou knihy Autá: Mater na mesiaci a iné historky. Tretím príbehom knihy je epizóda „Mater, súkromný detektív“.